{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Obrazac prethodne procjene za Zakon o izmjenama i dopunama Zakona o općem upravnom postupku"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Upravni sud u Rijeci","OBRAZAC PRETHODNE PROCJENE","Noveliranje ZUP-a je zasad u fazi prethodne procjene, pa u ovom stadiju načelno zagovaramo liberalizaciju uređenja e-podnesaka stranaka i e-dostave strankama, naročito u mjeri u kojoj je primjenjiv sustav e-Građani, u koji su već ugrađeni odgovarajući zaštitni mehanizmi.","Primljeno na znanje","Zahvaljujemo na dostavljenom komentaru. Upravo je i namjera i cilj ovih izmjena omogućavanje korištenja novih načina komunikacije između stranaka i javnopravnih tijela tijekom cijelog postupka, a posebno putem sustava povezanih na državnu informacijsku infrastrukturu."]
[2,"RANKICA BENC","OBRAZAC PRETHODNE PROCJENE","Poštovani, \ndobra vijest je da se pristupa noveliranju ZUP s jasno iskazanim i općekorisnim ciljevima. ZUP je od velikog značaja za cijeli pravni sustav RH, budući da kao postupovni propis u tisućama upravnih postupaka,  svojom izravnom ili supsidijarnom primjenom, utječe svakog dana na brojne građane i gospodarske subjekte. \nUvjerena sam stoga da će Novela ZUP prema iskazanim ciljevima imati pozitivni učinak, kako na građane tako i na gospodarstvo. \nPogotovo se mogu očekivati vidljivi pozitivni učinci daljom digitalizacijom postupka te e-komunikacijom upravnih tijela sa strankama i između pojedinih upravnih tijela odnosno upravnih tijela s tijelima pravosuđa i javnim registrima. To dovodi i do veće transparentnosti, ubrzanja postupanja te i ujednačavanje upravne prakse.\nBrojni upravni postupci odnose se na ranjive skupine (naročito područje socijalne skrbi te ostvarivanje prava iz mirovinskog i zdravstvenog osiguranja), slijedom čega treba preispitati taj aspekt i odlučiti kako učinkovito štititi te skupine; na primjer u odredbama o zastupanju, pravnim lijekovima, dostupnosti  upravnih tijela, pa i razmisliti o eventualnom jačanju načela zaštite odnosno pouke neuke stranke, što je jedno od ključnih točaka zaštite ljudskih prava i temeljnih sloboda uopće, a ne samo za ranjive skupine.\nTreba osigurati da u digitalnom svijetu budu očuvana pa i unaprijeđena načela upravnog postupka u odnosu na „papirnati“ svijet upravnog postupanja.\nNadalje je potrebno odgovoriti na izazov kojeg digitalizirani postupak stavlja pred osobe koje se ne služe IT ili koje nisu u mogućnosti, bez edukacije i/ili pomoći, shvatiti i svladati sofisticirane interaktivne modele komuniciranja.\nPrilikom formuliranja normi koje će mijenjati ZUP potrebno je uzeti u obzir da ih primjenjuju u svom radu raznolika upravna tijela u kojima su stručnjaci raznih struka te  da ove norme moraju biti nomotehnički na vrlo visokom nivou. Tako bi se osigurala učinkovita primjena tih normi i minimalizirala neujednačena praksa, to jest različita primjena iste norme na jednakom činjeničnom supstratu.\nKorisno bi bilo kod odabira pojedinih zakonskih rješenja uzeti u obzir i najbolju praksu drugih država članica EU i time postići i kod nas što brži napredak.\nŽelim puno uspjeha svima koji sudjeluju u ovom zakonodavnom postupku.","Primljeno na znanje","Zahvaljujemo na Vašem iscrpnom osvrtu. Neki od Vaših prijedloga, a koji su po naravi obuhvaćeni planiranim opsegom promjena Zakona o općem upravnom postupku bit će razmotreni pri izradi Nacrta prijedloga zakona, a svakako ćete imati priliku dati i značajniji doprinos kad Nacrt prijedloga zakona bude objavljen na e-Savjetovanju."]